Ikan Pelampong Jaring

Ikan Pelampong Jaring (Puntius tetrazona)  merupakan sejenis spesies ikan air tawar tropika dari genus Puntius dalam famili Cyprinidae. Ikan ini sering dijumpai di Semenanjung Melayu, Sumatera dan Borneo, tetapi boleh juga ditemui di beberapa tempat lain di Asia.

Ciri 
Ikan ini boleh membesar sehingga 7 sentimeter panjang dan 3 sentimeter lebar. Warnanya perak hingga kuning keperangan dengan empat jalur hitam menegak. Muncung dan siripnya berwarna merah.

Ikan ini selalunya dijumpai di air yang bersih dan tidak dalam sangat. Ia boleh hidup dalam suhu 20–26 °C dengan pH 6.0–8.0.

Nama 
Ikan Pelampong Jaring juga boleh merujuk kepada Puntius partipentazona dan Puntius johorensis. Beza utamanya ialah Puntius partipentazona mempunyai lima jalur manakala Puntius johorensis enam jalur. Kedua-duanya juga lebih kecil dari Puntius tetrazona.

Rujukan 

Cyprinidae